Johan Wiland

Johan Kristoffer Sellberg-Wiland (født 24. januar 1981) er en svensk tidligere fotballspiller. Wiland har også spilt landslagskamper for Sverige.

 Karriere som klubbspiller 
 IF Elfsborg 
Wiland begynte å spille for IF Elfsborg i 1997, debuterte for klubben i en bortekamp mot Halmstads BK 4. mai 2000, der Wiland holdt buret rent til Halmstad fikk straffespark i det 91. minutt. Wiland vant seriegull med klubben i 2006, hvor Wiland startet i alle 26 kampene, slapp inn 19 mål, som var færrest i serien, samt holdt buret rent i tolv kamper.

 FC København 
Wiland signerte for FC København i 2009, og etablerte seg raskt som klubbens førstekeeper. I 2010 og 2011 ble Wiland Årets keeper i Danmark. I 2011/2012-sesongen ble Wiland kåret til Årets spiller i FC København. I 2014 mistet Wiland posisjonen som førstekeeper for klubben, etter signeringen av Stephan Andersen.«Johan Wiland: "Ska göra allt för att lyckas"», av Fredrik Jonsson, expressen.se, 22. juli 2015. Besøkt 13. august 2015 

 Malmö FF 
Wiland signerte juli 2015 for Malmö FF, kort tid etter salget av klubbens tidligere førstekeeper, Robin Olsen, som gikk til P.A.O.K.

 Landslagskarriere 
Wiland spilte første landslagskamp for Sverige 18. januar 2007, da Sverige tapte 1–2 for Ecuador. Wiland var en del av troppen da Sverige deltok i EM i 2008 og 2012.«Wiland, Johan», landslagsprofil på SvFFs hjemmeside, 2015. Besøkt 13. august 2015 

 Meritter 
 På klubbnivå 
 IF Elfsborg 
 Allsvenskan: 2006
 Svenska Cupen: 2001, 2003
 Svenska Supercupen: 2007

 FC København 
 Superligaen: 2009/2010, 2011/2012, 2012/2013
 Landspokalturneringen: 2008/2009, 2011/2012, 2014/2015

 Individuelt 
 Årets keeper i Danmark: 2010, 2011
 Årets spiller i FC København: 2012

 Referanser 

 Eksterne lenker 

 «Johan Wiland», profil på Malmö FFs hjemmeside 

Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2008
Kategori:Spillere i Fotball-EM 2012
Kategori:Fotballspillere for IF Elfsborg
Kategori:Fotballspillere for FC København
Kategori:Fotballspillere for Malmö FF
Kategori:Fotballspillere for Hammarby IF
Kategori:Personer fra Borås